**เค็มเปไต** (ญี่ปุ่น: 憲（けん）兵（へい）隊（たい）; โรมาจิ: *kenpeitai*; ทับศัพท์: "หน่วยตำรวจทหาร" (/kɛnpeɪˈtaɪ/)) เป็นหน่วยงานสารวัตรทหารซึ่งเป็นหน่วยแผนกหนึ่งของกองทัพบกจักรวรรดิญี่ปุ่น จากปี ค.ศ. 1881 ถึงปี ค.ศ. 1945 เค็มเปไตเป็นทั้งสารวัตรทหารและกองกำลังตำรวจลับ

ในขณะที่เป็นส่วนหนึ่งของกองทัพ เค็มเปไตก็ปลดประจำการของสารวัตร​ทหารสำหรับกองทัพเรือจักรวรรดิญี่ปุ่น ภายใต้การดูแลของรัฐมนตรีว่าการกระทรวงทหารเรือ (แม้ว่ากองทัพเรือจะมีขนาดเล็กกว่า โทคเคไต) เหล่าหน่วยงานสารวัตร​ทหารเหล่านี้อยู่ภายใต้การชี้นำของรัฐมนตรีมหาดไทยญี่ปุ่นและตำรวจตุลาการภายใต้การกำกับดูแลของรัฐมนตรียุติธรรมญี่ปุ่น สมาชิกของหน่วยจะถูกเรียกว่า *เค็มเป*.

ประวัติ
-------

หน่วยเค็มเปไตขณะตรวจค้นอาวุธพลเรือนจีนหลังการล่มสลายของเมืองนานกิง
นักบินการตีโฉบฉวยดูลิตเติลของกองทัพอากาศสหรัฐ ถูกควบคุมตัวโดยหน่วยเค็มเปไตเพื่อทำการประหารชีวิต
สมาชิกของหน่วยเค็มเปไตพร้อมทหารโซเวียตที่ถูกจับกุมเป็นเชลยหลังจากยุทธการทะเลสาบคาซาน
เค็มเปไต ก่อตั้งขึ้นในปี ค.ศ. 1881 โดยคำสั่งที่เรียกว่า ญี่ปุ่น: 憲兵条例; พระราชกฤษฎีกาเค็มเป, เปรียบเปรย "บทความที่เกี่ยวข้องกับสารวัตรทหาร". หน่วยเค็มเปไตของญี่ปุ่นได้รับโครงสร้างมาจากหน่วยงานสารวัตร​ทหารของฝรั่งเศสที่เรียกว่า Gendarmerie Nationale รายละเอียดของหน่วยสารวัตร​ทหารผู้บริหารและตุลาการของเค็มเปไตถูกกำหนดโดย *เค็มเป เรย์* แห่งปี ค.ศ. 1898,  ซึ่งแก้ไขครั้งที่ยี่สิบหกก่อนที่ญี่ปุ่นจะพ่ายแพ้สงครามโลกครั้งที่สองในเดือนสิงหาคม 1945

กองกำลังในระยะเริ่มแรกประกอบด้วย 349 นาย การบังคับใช้กฎหมายการเกณฑ์ทหารใหม่เป็นส่วนสำคัญของหน้าที่ของหน่วยเนื่องจากการต่อต้านจากครอบครัวชาวนา ฝ่ายกิจการทั่วไปของเค็มเปไตมีหน้าที่รับผิดชอบในนโยบายของกองทัพ, การบริหารงานบุคคลระเบียบวินัยภายในรวมถึงการสื่อสารกับกระทรวงทหารเรือ, กระทรวงมหาดไทยและการไต่สวนสืบสวนคดี ฝ่ายปฏิบัติการรับผิดชอบด้านการกระจายหน่วยสารวัตร​ทหารในกองทัพ, ความมั่นคงสาธารณะและข่าวกรอง

ในปี ค.ศ. 1907, จักรวรรดิญี่ปุ่นได้ยึดครองเกาหลีในฐานะอาณานิคม หน่วยเค็มเปไตได้รับมอบคำสั่งให้ไปประจำการที่เกาหลีด้วย หน้าที่หลักของหน่วยคือกฎหมายกำหนดให้เป็น "ผู้รักษาความสงบเรียบร้อย", แม้ว่าหน่วยนี้จะทำหน้าที่เป็นสารวัตรทหาร สำหรับกองทัพญี่ปุ่นประจำการอยู่ที่นั่น สถานะนี้ยังคงไม่เปลี่ยนแปลงหลังจาก การผนวกเกาหลีของญี่ปุ่นในปี ค.ศ. 1910

เค็มเปไตมีหน้าที่รักษาความสงบเรียบร้อยภายในจักรวรรดิญี่ปุ่นอยู่ภายใต้การดูแลของรัฐมนตรีว่าการกระทรวงมหาดไทยและ
และบรรดาดินแดนที่ถูกยึดครองโดยจักรวรรดิภายใต้การกำกับควบคุมของรัฐมนตรีว่าการกระทรวงสงคราม นอกจากนี้ญี่ปุ่นยังมีกองกำลังตำรวจลับพลเรือน, *โทคโคะ*, ซึ่งเป็นตัวย่อของญี่ปุ่น คำว่า*โทคุเบ็ตสึ โคะโตะ เคซัตซุไต* ("หน่วยตำรวจระดับสูง") ส่วนหนึ่งของกระทรวงมหาดไทย อย่างไรก็ตาม, เค็มเปไตมีแผนกสาขาหน่วยงสย *โทคโคะ* เป็นของตนเองและได้รับมอบให้ทำหน้าที่มี่เกี่ยวกับการทำงานของตำรวจลับ

เมื่อหน่วยเค็มเปไตจับกุมพลเรือนภายใต้การกำกับดูแลของรัฐมนตรีว่าการกระทรวงยุติธรรม ผู้ถูกจับกุมอาจถูกดำเนินคดีทางพลเรือน

ความโหดร้ายของหน่วยเค็มเปไตนั้นโด่งดังและเป็นที่กล่าวขานอย่างมากในเกาหลีและดินแดนที่ถูกยึดครองอื่นๆ เค็มเปไตก็ถูกรังเกียจในประเทศญี่ปุ่นเช่นกันโดยเฉพาะในช่วงสงครามโลกครั้งที่สองเมื่อนายกรัฐมนตรี ฮิเดกิ โตโจ ที่เคยดำรงตำแหน่งเค็มเปไตประจำกองทัพคันโตในแมนจูเรีย ตั้งปี ค.ศ. 1935 ถึง 1937,  โตโจได้ใช้หน่วยเค็มเปไตอย่างกว้างขวางเพื่อให้แน่ใจว่าทุกคนมีความภักดีและไม่แสดงอาการขัดขืนต่อต้านกองทัพญี่ปุ่นในการทำสงคราม

หน่วยเค็มเปไตได้ถูกปลดอาวุธและถูกยุบหลังจากการยอมจำนนของญี่ปุ่น ในเดือนสิงหาคม ค.ศ. 1945.

หลังสงครามโลกครั้งที่ 2 ได้มีการจัดตั้งหน่วยสารวัตรทหารประจำแต่ละเหล่าทัพในกองกำลังป้องกันตนเองขึ้นมาแทนที่หน่วยเค็มเปไตที่ถูกยุบ ในชื่อ "เคมุกัง" ญี่ปุ่น​ : (警務官) โรมาจิ​ : Keimukan

ภารกิจในช่วงสงคราม
------------------

หุ่นจำลองเครื่องแบบหน่วยเค็มเปไตที่พิพิธภัณฑ์ป้องกันชายฝั่งฮ่องกง
หน่วยเค็มเปไตมีหน้าที่ต้องรับผิดชอบต่อไปนี้:

* อนุญาตหรือให้ใบอนุญาตเดินทาง
* การเกณฑ์แรงงานทาส
* การข่าวกรองและการต่อต้านการโฆษณาชวนเชื่อ (ดำเนินการโดย *โทคโคะ*- เค็มเปไตมีหน้าที่ "ต่อต้านลัทธิอุดมการณ์")
* จัดหาใบขอเสนอซื้อและการปันส่วน
* ปฏิบัติการทางจิตวิทยาและการประชาสัมพันธ์โฆษณาชวนเชื่อ
* คุ้มกันพื้นที่ให้ความปลอดภัยทางการทหาร

ในปี ค.ศ. 1944 แม้สงครามจะเกิดขึ้นอย่างเห็นได้ชัด เค็มเปไตก็ยังคงจับกุมผู้คนไว้สำหรับความรู้สึกต่อต้านสงครามและการเรียกร้องประชาธิปไตย

เครื่องแบบ
----------

บุคลากรสวมมาตรฐานอย่างใดอย่างหนึ่งของเครื่องแบบภาคสนามของกองทัพบกจักรวรรดิญี่ปุ่นหรือชุดทหารม้าที่มีรองเท้าบูทหนังสีดำสูง เสื้อผ้าพลเรือนก็ได้รับอนุญาต แต่ตราประจำตำแหน่งหรือจักรพรรดิญี่ปุ่น ดอกเบญจมาศ สวมอยู่ภายใต้ปกเสื้อแจ็คเก็ต พนักงานเครื่องแบบสวมบั้งนายสิบบนเครื่องแบบและมีปลอกแขนสีขาวที่แขนซ้ายด้วยอักษรญี่ปุ่นคำว่า *เค็ง* (憲, ที่แปลว่า "กฎหมาย") และ *เฮย์* (兵, ที่แปลว่า "ทหาร"), เมื่ออ่านรวมกันจึงอ่านว่า *เค็มเป*  *ซึ่งแปลว่า "ตำรวจทหาร"*

ดูเพิ่ม
-------

* หน่วยเอสเอส

อ้างอิง
-------

1. ↑  Takahashi, Masae (editor and annotator), *Zoku Gendaishi Shiryo* ("Materials on Contemporary History, Second Series"), Volume 6, *Gunji Keisatsu* ("Military Police"), (Tokyo: Misuzu Shobo, 1982), pp. v–xxx.
2. ↑  *Dajokan-Tatsu* (Decree in Grand Council of the State) of 11 March 1881 (14th Year of *Meiji*), No. 11. This decree was subsequently amended by *Chokurei* (Order in Privy Council) of 28 March 1889 (22nd Year of *Meiji*), No. 43.
3. ↑  Order in Privy Council of 29 November 1898 (31st year of *Meiji*), No. 337.
4. ↑  Order in Privy Council of 1907 (40th Year of *Meiji*), No. 323.
5. ↑  Naohiro Asao, et al. ed. *Simpan Nihonshi Jiten* ("Dictionary of Japanese History, New Edition", Tokyo: Kadokawa Shoten, 1997) p. 742 ("Tojo Hideki"), and pp. 348–9 ("Kempei").
6. ↑  Edwin P. Hoyt, *Japan's War*, p 397 ISBN 0-07-030612-5

ดูเพิ่ม
-------

* Deacon, Richard, *Kempei Tai: A History of the Japanese Secret Service* Berkley; Reprint edition 1990. ISBN 0425074587

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เค็มเปไต**

* Japanese World War II-era nationalist groups
* U.S. Report on *Kempei* (1945)